Nóg ŉ persoon in KZN deur weerlig doodgeslaanArgieffoto Robert McKenzie, woordvoerder vir die provinsiale nooddienste, het gesê die voorval het ongeveer 6 km buite Dundee gebeur op die pad na Greytown. Die man was glo 40 jaar oud. Meer besonderhede oor die oorledene was nie onmiddellik beskikbaar nie. Volgens McKenzie is nog 15 mense in die Umzintati-distrik tydens ŉ donderstorm deur weerlig beseer en moes na nabygeleë hospitale gehaas word. Hy het die publiek gemaan om binne te bly gedurende donderstorms en vensters en deure toe te hou. Hierdie voorval kom slegs ŉ paar dae nadat ŉ 12-jarige seun in Howick ook deur weerlig doodgeslaan is.